title: Aquilino Miranda Fernández
text: En 1914 afilióse al PSOE, dientro del qu'organizó una seición sindical de los mineros de la rexón, seición que llueu pasó a la UXT. Depués de la Primer Guerra Mundial coló del PSOE al Partíu Comunista d'España (PCE), col que foi candidatu a les eleiciones municipales de 1922. Trabayó como picador na mina, pero'l so sofitu a la fuelga xeneral de 1917 supúnxo-y la perda del so trabayu. Tres esti socesi, marchó a trabayar nes mines de carbón d'Anzin (nel norte de Francia, mui cerca de la llende con Bélxica), onde s'afilió al partíu comunista francés. La so xera foi l'arrexuntamientu de los trabayadores inmigrantes por "grupos llingüísticos".